ها هما مضاربين فاش كنا فالجامعه كناضلو، الطلبه الجبناء لي ما فيه ما يناضل، وباغي يعيش، كان كيخسر علينا كلمه وحده، سيرو تاتفهمو بينتكم كيقصد الفصائل الطلابيه وأجي هضرو معانا وهاد الأسلوب مغالط وجبان لان السياق، فيه سؤال شنو درتي انت لحل مشاكل الناس؟ الجواب عندو سيرو انتما لي باغين تحلو مشاكل الناس تفاهمو عاد أجيو هضرو معاي وقنعوني باش حتی انا نساهم هاد الخطه ديال ها هما مضاربين أسلوب للهروب من تحمل المسؤوليه الذاتيه وهاد الأسلوب استعمل حتی مع الأديان علاش مختالفين واستعمل حتی مع مذاهب الفقهيه واستعمل مع الدول واستعمل مع الأحزاب السياسيه انسان فاشل ما بغي يدير والو مقابل غير النقد والاعتزاز بالذات، كيقوليك ها هما مضاربين الله علی راحه وهاد الانسان لو كان ملاك وحضر الخلاف بين الله والشيطان غادي يقول سيرو حتی تفاهموا انا ما سوقيش هاد النوع من البشر يبحث عن شيء غير موجود في الدنيا، ليفحم به ضعاف العقول ها هم مضاربين زعما لو كانوا متافيق غادي تلقاه في الصفوف الأولی علاش صايم قول الدول لمختالف في مطالع الهلال سيرو حتی تفاهموا وغادي نصوم عيدكم سعيد منقول